Nuusvoorspelling vir 22 MeiReint Dykema 1.Tornado in VSA – Dodetal verminder na 24. – Soekoperasies duur voort na slagoffers. 2. eTol – Die stad Kaapstad se aansoek vir ‘n interdik om die N1/N2 Wynland-tolprojek te keer, is Dinsdag in die Wes-Kaapse hooggeregshof toegestaan. 3. Arbeid – Tien stakers beseer in onrus by Rustenburg. – Die rand verswak vir ŉ negende dag in ŉ ry. – Pravin Gordhan waarsku dat die land sy arbeidsprobleme moet uitsorteer. As dinge só voortgaan, gaan daar werksverliese wees. – Platinumaandele is ook onder druk. – Verlede jaar was Suid-Afrika se goudproduksie 167 ton. Die laagste sedert 1905. – Die ANC wil meer direk inmeng in die bestuur van Cosatu. Die reddingspoging van die ANC se kant gaan nie goed afgaan by Cosatu nie. 4. Guptagate – Die Indiese regering reik ŉ verklaring uit waarin hulle dit stel dat die nodige goedkeuring bekom is vir die landing op Waterkloof. – Die ANC onderspeel Guptagate met die oog op die 2014-verkiesing. 5. ANC – Die balju en afslaer het Dinsdagoggend voor dooiemansdeur te staan gekom om beslag te lê op bates van Winnie Madikizela-Mandela om die skuld wat sy het te vereffen. – FW de Klerk veroordeel mense wat Afro-pessimisties is. Volgens hom kry Afrika en Suid-Afrika nie genoeg krediet vir dinge wat reg gedoen is nie. 6. VSA – Barrack Obama besoek Afrika oor ŉ maand. 7. Wit armoede – ‘n Dokumentêr wat Maandagaand deur die BBC uitgesaai is, het gemengde reaksie ontlok. 8. Misdaad en howe – Een beskuldige in Anene Booysen-saak vrygespreek. – Die ANC kritiseer AfriForum Jeug vir hul herdenking van die Kerkstraatbom. – Carl Pistorius word vrygespreek 9. Ekonomie – Petrolprys vir volgende maand bly onveranderd op die oomblik. – Gautrein se pryse styg met 6%. – Renduif met die naam van Bolt verkoop in België vir R3,8m. – Die pensioenfonds van staatsamptenare (GEPF) gaan 25% se aandele, ter waarde van R500 miljoen, in Independent News en Media SA aanskaf. Koerante se sirkulasie daal egter.